als_Latn dik_Latn sna_Latn
Shoqëria Fraunhofer
Shoqëria Fraunhofer (gjermanisht: Fraunhofer-Gesellschaft zur Förderung der angewandten Forschung) u themelua në vitin 1949. Ajo nxit dhe mbështet në bashkëpunim edhe me vende të tjera kërkimet shkencore me drejtim praktik. Synimi i organizatës janë kërkimet shkencore për praktikën. Shoqëria Fraunhofer bën kërkime shkencore për industrinë, për sipërmarrjet e shërbimit dhe për institucionet publike. Me porosi të klientëve nga fusha ekonomike, ajo përpunon zgjidhje të zbatueshme teknike dhe organizative. Synim qendror është transferi i know-how nga shkenca në praktikë.
Studentëve me gradën Master, diplomantëve dhe doktorantëve, Shoqëria Fraunhofer u ofron mundësi për shkollim bazë dhe të avancuar, me anë të punës kërkimore të lidhur me praktikën. Në kuadër të programeve teknologjike të BE-së, Shoqëria Fraunhofer jep gjithashtu kontribut për zgjidhjen e çështjeve teknike.
Shoqëria Fraunhofer ka si synim transferin e know-how nga shkenca në praktikë. Formati MP3 është shpikja më e njohur e një Instituti të Shoqërisë Fraunhofer.
Përmbajtja
Aleanca dhe shoqata[redakto | redakto tekstin burimor]
Për të nxitur bashkëpunimin, Institutet -Fraunhofer me kompetenca të ngjashme janë bashkuar në shoqata Fraunhofer, për shembull në fushën e teknologjive të informacionit dhe të komunikimit, të shkencave jetësore ose të mikroelektronikës. Institute me fusha të ndryshme kërkimore bashkëpunojnë në të ashtuquajtura Aleanca Fraunhofer, për shembull në prodhimin e automobilave ose në nanoteknologji.
Organizimi[redakto | redakto tekstin burimor]
Shoqëria Fraunhofer përmbledh ndërkohë më shumë se 80 institucione kërkimore, midis tyre 60 institute - në vende të ndryshme në të gjithë Gjermaninë si dhe në filiale në Evropë, Azi, në SHBA dhe në Lindjen e Afërme. Në të gjithë botën, organizata ka 17.000 bashkëpunëtore dhe bashkëpunëtorë. Vëllimi i kërkimeve kap shifrën 1,6 miliardë euro në vit, një e treta e kësaj shumë ofrohet nga Federata dhe landet, si financim bazë.
Referenca[redakto | redakto tekstin burimor]
Lidhje[redakto | redakto tekstin burimor]
- http://www.fraunhofer.de/ Official Website
- http://www.fraunhofer.org/ Fraunhofer USA Official Website
ltz_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans zho_Hans